Source: http://www.bihon.ro/csm-csu-oradea-si-a-dat-capitanul-afara/1784781
Timestamp: 2017-10-20 19:54:36+00:00

Document:
CSM CSU Oradea și-a dat căpitanul afară - BIHON
CSM CSU Oradea și-a dat căpitanul afară
la	19. februarie 2017 22:38	 Reactualizat la:	 20. februarie 2017 16:36
Campioana României la baschet masculin, CSM CSU Oradea, a decis să încheie colaborarea cu căpitanul din acest sezon, Rareș Pașca.
Decizia conducerii clubului orădean a fost anunțată duminică seara, în urma unei evaluări a echipei. „Conducerea CSM CSU Oradea, împreună cu staff-ul tehnic, a reevaluat situația echipei după încheierea participării la turneul final de Cupa României – ediția 2017. În urma analizei efectuate s-a luat decizia de a încheia colaborarea cu Rareș Pașca, cu efect imediat. Această hotărâre s-a luat în cursul serii de duminică”.
Rareș Pașca a evoluat la CSM CSU Oradea timp de 7 ani, din 2010, el fiind cel mai vechi component al echipei.
„Pe această cale transmitem mulțumiri lui Rareș pentru contribuția avută în cei șapte ani de colaborare. Totodată urăm succes în viitorul activității sale profesionale și nu numai”, transmite clubul orădean prin intermediul site-ului csmoradea.ro.
În actualul sezon Pașca nu a prins prea multe minute de joc, el având o medie de doar 0,9 puncte marcate pe meci, 1,3 recuperări, contabilizând 0,2 la eficiență.
Chiar dacă s-a renunțat la un jucător, conducerea CSM a decis ca niciun jucător să nu fie adus în perioada următoare. „Locul jucătorului amintit nu va fi luat de niciun alt sportiv, efectivul reducându-se la 14 baschetbaliști”.
Mandache este noul căpitan
Andrei Mandache a preluat banderola de căpitan de la Rareș Pașca. Mandache este în prezent și căpitanul echipei naționale de baschet a României și se află la al doilea sezon consecutiv la CSM Oradea.
Taguri: capitan, CSM CSU Oradea, dat afara, rares pasca

References: CSM 
 CSM 
 CSM 
 CSM 
 CSM 
 CSM 
 CSM